ྒྱད་དོན་བདུན་ཅུ་
དང་བཅས་པའི་འགྲེལ་པ་ཉམས་སུ་
ལེན་ཚུལ་བཞུགས་སོ། །
༄༅། །གང་གིས་སྐད་ཅིག་ཡིད་ལ་དྲན་ཙམ་གྱིས། །འཇིགས་རུང་ངན་
འགྲོའི་གཡང་ས་ལས་བསྒྲལ་ནས། །ཕུན་ཚོགས་ཐར་པའི་བདེ་ལ་འགོད་བྱེད་
པ། །དཔལ་ལྡན་བླ་མའི་ཞབས་ལ་སྤྱི་བོས་འདུད། །རྒྱ་ཆེ་རབ་ཟབ་དཔག་པར་
དཀའ་བའི་དོན། །རྒྱལ་དང་དེ་སྲས་འཕགས་ཚོགས་སྐྱེད་བྱེད་ཡུམ། །དེ་དོན་
ཇི་བཞིན་གསལ་བར་མི་རྟོགས་མོད།
།རང་རྟོགས་དྲན་ཕྱིར་ཇི་ལྟར་ནུས་
བཞིན་དབྱེ། །དེ་ལ་འདིར་བདག་ཅག་གི་སྟོན་པ་ཤཱཀྱའི་རྒྱལ་པོ་དེས་གདུལ་
བྱ་མངོན་པར་མཐོ་བ་དང་ངེས་པར་ལེགས་པ་ལ་འགོད་པའི་ཐབས་སུ་གྱུར་་་
པ། ཆོས་ཀྱི་ཕུང་པོ་བརྒྱད་ཁྲི་བཞི་སྟོང་གསུངས་པ་དེ་རྣམས་ཀྱི་ནང་ནས་ཀྱང་
གཙོ་བོ་དང་གྱ་ནོམ་པ་ནི་ཤེས་རབ་ཀྱི་ཕ་རོལ་ཏུ་ཕྱིན་པ་སྟེ། དེར་མ་འདུས་
པའི་དོན་འགའ་ཡང་མེད་པའི་ཕྱིར་རོ། །དེ་དག་ལས་ཀྱང་ཁ་ཅིག་གིས་ནི་
སྙིང་པོའི་དོན་གཙོ་བོར་བསྟན་ལ། ལ་ལར་ནི་མངོན་པར་རྟོགས་པའི་རིམ་པ་
གཙོ་བོར་སྟོན་པའི་རིམ་པ་དེ་དག་ལས། སྔོན་ཤུགས་ཀྱི་རིམ་པས་འཕགས་
པའི་ལམ་གྱི་རིམ་པ་རྣམས་རྗེ་བཙུན་གྱིས་མངོན་པར་རྟོགས་པ་བརྒྱད་ཀྱི་སྒོ་་་
ནས་གསལ་བར་སྟོན་པ་མངོན་པར་( ༢ན) རྟོགས་པའི་རྒྱན་མཛད་ཅིང་། དེ་
ཉིད་ཡུམ་ཀུན་གྱི་རྒྱན་དུ་འགྱུར་བར་བྱ་བའི་ཕྱིར་ཏུ་རྒྱལ་བའི་སྲས་པོ་བཟང་་
པོའི་ཞལ་སྔ་ནས་འགྲེལ་པ་དོན་གསལ་བ་འདི་མཛད་དོ། །དེའི་བཞེད་པའི་
དོན་བླ་མ་རྣམས་ཀྱི་གསུང་གིས་ཇི་ལྟར་བཀྲལ་བའི་ཆ་ལས། མངོན་པར་
-105-

རྒྱལ་ཚབ་རྗེའི་གསུང་འབུམ། ༼༽
རྟོགས་པ་བརྒྱད་དོན་བདུན་ཅུ་དང་བཅས་འགྲེལ་ཉམས་སུ། དེ་རིང་ཉིད་
ནས་ཉམས་སུ་ལེན་ཚུལ་མདོ་ཙམ་བརྗོད་པར་བྱ་སྟེ། དེ་ལ་རེ་ཤིག་སྔོན་གྱི་
དགེ་བའི་བཤེས་གཉེན་པ་རྣམས་ཀྱི་བཞེད་པའི་རྣམ་གྲངས་ཅུང་ཞིག་བཀོད་་
ནས། དེ་ལ་འཐད་མི་འཐད་ཀྱི་ཆ་རྣམས་བརྒལ་ཞིང་བརྟག་པར་བྱ་སྟེ། དེ་
ཡང་ཤེས་རབ་འཕེལ་བའི་ཡན་ལག་ཏུ་ཡིན་གྱི་མཐའ་གཅིག་ཏུ་འགོག་པ་མ་་་
ཡིན་པར་ཤེས་པར་བྱའོ། །མངོན་པར་རྟོགས་པའི་རྒྱན་འདི་ནི་དབང་པོ་རྟུལ་
པོ་རིམ་གྱིས་འཚང་རྒྱ་བའི་དབང་དུ་བྱས་པ་མིན་པས། དང་པོར་སྐབས་བཞི་
པར་བསྟན་པའི་གཞི་ཤེས་ཀྱི་རྣམ་པ་དང་།
སྐབས་གཉིས་པ་དང་གསུམ་པ་
ནས་བསྟན་པའི་ཉན་རང་གི་སྦྱོར་ལམ་དང་། མཐོང་ལམ་དང་། སྒོམ་ལམ་
དང་། སྐབས་དང་པོར་དབང་པོ་རྟུལ་དང་ཞེས་སོགས་ཀྱི་དོན་གྱིས་འཕངས་
པའི་འབྲས་བུ་མངོན་དུ་བྱས་ནས།
དེའི་རྗེས་སུ་ཞི་བའི་དབྱིངས་( ༢༠) ལས་
ལངས་ཏེ། ལམ་མཆོག་ཤེས་པར་བྱེད་པ་ནི། སྐབས་དང་པོའི་སྐབས་ནས་
བསྟན་པའི་སེམས་བསྐྱེད་ཐོག་མ་དང་། གཉིས་པ་དང་། གསུམ་པ་དང་པོར་
བྱ་སྟེ། ཞེས་གསུངས་པ། དཔྱད་པར་བྱ་སྟེ། རྒྱན་གྱི་ཆེད་དུ་བྱ་བའི་གདུལ་བྱ་
ཡིན་ན་ངེས་པར་དམན་ལམ་སྔོན་དུ་འགྲོ་དགོས་པ་ཡིན་ནམ། འོན་ཏེ་སྲིད་པ་
ཙམ་ཡིན། ངེས་པ་ནི་མི་རིགས་ཏེ། དམན་ལམ་གྱི་རྒྱུད་མ་སྦྱངས་པར་ཐར་པ་
དང་ཨ་གྱི་འགྲེལ་པ་ཆེ་
ཐོབ་པ་མི་སྲིད་པར་འགྱུར་བའི་ཕྱིར་དང་། སློབ་དཔོན་གྱི་འགྲེལ་པ་ཆེ་ཆུང་
དུ་ཡང་དམན་ལམ་སྔོན་སོང་གི་རྣམ་གཞག་མ་མཛད་པའི་ཕྱིར། སྲིད་པ་ཙམ་
ལ་བྱེད་ན་ཡང་། དམན་ལམ་ལ་འཇུག་པའི་དང་པོར་ཐོས་བསམ་བྱེད་པ་ན།
རྒྱན་གྱི་གཞུང་ཀུན་ལ་བྱེད་དམ། དམན་ལམ་སྟོན་པའི་གཞུང་དེ་ཙམ་ལོགས་
སུ་བཀར་ནས་བྱེད། ཕྱི་མ་ལྟར་ན། རྒྱན་གྱི་ཆེད་དུ་བྱ་བའི་གདུལ་བྱར་མི་
རིགས་ལ། དམན་ལམ་ལ་འཇུག་པའི་ཐོག་མར་ཐེག་པ་ཆེན་པོའི་ལམ་རིམ་
རྫོགས་པ་ལ་ཐོས་བསམ་བྱས་པ་དགོས་པ་མེད་པས་དང་པོ་ལྟར་ཡང་མི་་་་་་་་
-106-

མངོན་པར་རྟོགས་པ་བརྒྱད་དོན་བདུན་ཅུ་དང་བཅས་པའི་འགྲེལ་པ་ཉམས་སུ་ལེན་ཚུལ།
རིགས་སོ། །གལ་ཏེ་ཉན་ཐོས་ཀྱི་ས་ལྟ་བུ་ལ་ཐོས་བསམ་བྱས་ནས་དགྲ་བཅོམ་
པ་ཐོབ་སྟེ། ཕྱིས་རྒྱན་ལ་འཇུག་པའོ་ཞེ་ན། ཡང་དང་པོ་ཉན་པའི་གདུལ་བྱ་
ཡིན་ཀྱང་། རྒྱན་གྱི་གདུལ་བྱར་དམན་པའི་གང་ཟག་སྤོང་བའི་ཤེས་བྱེད་དུ་མི་
རུང་ངོ་། །གཞན་དག་ན་རེ། ཐེག་པ་ཆེན་པོ་འབའ་ཞིག་དག་ཏུ་བྱས་པ་ཡིན་
ལ། དེ་ཡང་སྐབས་དང་པོ་གསུམ་ནས་རྒྱུ་འབྲས་སྐོར་གཅིག་བསྟན་པ་ནི།
བྱོན་ཟིན་པའི་སངས་རྒྱས་བྱང་ཆུབ་སེམས་དཔའ་རྣམས་ཀྱི་དབང་དུ་བྱས་པ་
ཡིན་ལ། སྦྱོར་བ་བཞི་དང་ཆོས་སྐུའི་སྐབས་སུ་སྐོར་གཅིག་( ༣ན) བསྟན་པ་ནི།
འབྱུང་འགྱུར་གྱི་དབང་དུ་བྱས་པ་ཡིན་པས་ལམ་རིམ་ཚང་མ་གཉིས་པོ་ཞེས་་་
གསུང་ཡང་བཞག་པར་དཀའ་སྟེ།
སེམས་བསྐྱེད་སོགས་དོར་བའི་ལམ་རིམ་
ཚང་མ་དང་། སྦྱོར་བཞི་དོར་བའི་ལམ་ཚང་མ་སུས་ཀྱང་བརྗོད་མི་ནུས་པའི་
ཕྱིར། རིགས་གཅིག་ཀྱང་རྫས་ཐ་དད་པའོ་ཞེས་ཀྱང་བརྗོད་པར་མི་ནུས་ཏེ།
དང་པོའི་རྣམ་མཁྱེན་ནི། འབྱུང་འགྱུར་གྱི་གང་ཟག་དེའི་འབྲས་བུའི་ཆ་
བསྟན་པ་ཡིན་པས་སོ། །ལ་ལ་ན་རེ། གང་ཟག་གཅིག་འཚང་རྒྱ་བའི་ཆ་རྐྱེན་
རྫོགས་པ་ཞིག་གིས་དབང་དུ་བྱས་པ་ཡིན་ལ། དེ་ཡང་མངོན་པར་རྟོགས་པ་
བརྒྱད་རིམ་པ་བཞིན་དུ་ཉམས་སུ་ལེན་པ་ཡིན་ཏེ། རྣམ་མཁྱེན་མཚོན་བྱེད་ཀྱི་
ཆོས་ལ་རྣམ་མཁྱེན་དུ་བཏགས་ནས་མོས་སྤྱོད་ཀྱི་སྐབས་སུ་དང་ལམ་ཤེས་པ་་་
དང་པོ་ནས་དྲུག་པའི་བར་དང་། གཞི་ཤེས་པ་བདུན་པ་དང་། སྦྱོར་བ་དང་
པོ་གསུམ་རིམ་པ་བཞིན་དུ་ས་བརྒྱད་པ་དགུ་པ་བཅུ་པ་སྐད་ཅིག་སྦྱོར་རྒྱུན་
མཐའ་དང་། ཆོས་ཀྱི་སྐུ་སངས་རྒྱས་པ་ལ་སྟེ་མངོན་པར་རྟོགས་པ་བརྒྱད་ནི་
ལམ་རྐྱང་པའམ། རིང་བུར་ཉམས་སུ་བླང་བར་བྱ་བ་ཡིན་གྱིས་ཁུག་པའི་
ལུགས་ནི་དགོངས་པ་མིན་ནོ་ཞེས་ཟེར་ཏོ། །ལམ་སྦྱངས་པ་དགོངས་པ་ཡིན་དུ་
ཆུག་ན་ཡང་ས་མཚམས་རྣམས་བཞག་པ་དེ་ནི་དཔྱད་མི་བཟོད་དེ།
རྣམ་
མཁྱེན་མཚོན་བྱེད་ཀྱི་ཆོས་དེ་རྣམས་ཅི་རིགས་སུ་ལས་དང་པོ་པ་ནས་སངས་་་
107-

རྒྱལ་ཚབ་རྗེའི་གསུང་འབུམ། ༼༽AP
རྒྱས་པའི་བར་དུ་ཉམས་སུ་ལེན་པའི་ཕྱིར་དང་། ལམ་ཤེས་ལ་ཡང་དག་པའི་
ཡེ་ཤེས་རྣམ་པར་དག་པ་དང་། གཞི་ཤེས་ཀྱང་མི་རྟག་སོགས་ཀྱི་རྣམ་པ་ཅན་
ལ་བྱེད་དམ་( ༣༠) གཞི་སྐྱེ་མེད་དུ་ཤེས་པ་ལ་བྱེད། དང་པོ་ལྟར་ན་མཐོང་ལམ་
དུ་ཤེས་མཐོང་གིས་བལྟས་ནས་འདའ་བར་བཤད་པ་དང་འགལ་ལ། ཕྱི་མ་
ལྟར་ན་ཡང་དེ་ན་ཡོད་པས་ས་བདུན་པ་ཁོ་ན་འཇོག་པ་མི་རིགས་སོ། །སྦྱོར་
བ་དང་པོ་གསུམ་ཡང་མ་དག་པ་ས་བདུན་གྱི་གནས་སྐབས་སུ་ཡང་ཡོད་པས་་
དག་པ་ས་ཁོ་ནར་འཇོག་པ་མི་རིགས་སོ། །གཞན་དག་ན་རེ་ལམ་ཁུག་པ་ཡིན་
ལ། དེ་ཡང་མཁྱེན་པ་གསུམ་ཐོས་བསམ་གྱིས་གཏན་ལ་ཕབ་ནས་རྣམ་ཀུན་
ནས་བཟུང་སྟེ། སྦྱོར་བཞི་ཉམས་སུ་བླངས་པས་འབྲས་བུ་ཆོས་སྐུ་ཐོབ་པ་ཡིན་
ནོ། །ཞེས་གསུངས་པའི་དགོངས་པ་ཡང་དཔྱད་པར་བྱ་སྟེ།
སྦྱོར་བཞི་དང་
ཆོས་སྐུ་ཐོས་བསམ་གྱིས་གཏན་ལ་འབེབས་སམ་མི་འབེབས། ཕྱི་མ་མི་རིགས་
ཏེ། མངོན་པར་རྟོགས་པ་བརྒྱད་བདེ་བླག་ཏུ་རྟོགས་པ་རྒྱན་གྱི་དགོངས་པ་མ་
ཡིན་པར་འགྱུར་ཞིང་། ཉམས་སུ་ལེན་པའི་གོང་དུ་དགོངས་པ་ངེས་པར་སྔོན་
དུ་འགྲོ་དགོས་པའི་ཕྱིར། དང་པོ་ལྟར་ན་ཐོས་བསམ་དང་། ཉམས་ལེན་གྱི་
གཞུང་སོ་སོར་དཔྱོད་པར་མི་རིགས་སོ། །མཁྱེན་གསུམ་གྱི་སྐབས་ལ་ཡང་
ཉམས་ལེན་བྱེད་དམ་མི་བྱེད། བྱེད་ན་ཉེས་པ་སྔ་མར་འགྱུར་ལ། མི་བྱེད་ན་
ཡང་ཐོས་བསམ་བྱས་པ་དགོས་པ་མེད། དེ་ནི་ཉམས་སུ་ལེན་པའི་ཆེད་དུ་ཁོ་
ན་ཡིན་ཏེ། རྟ་རྒྱུག་པའི་དཀྱུ་ས་བསྟན་པ་བཞིན་ནོ། །ཐོས་བསམ་གཞན་ལ་
བྱས་ནས་ཉམས་ལེན་གཞན་ལ་བྱེད་པ་ནི་དཀྱུ་ས་ཤར་དུ་བསྟན་ནས་རྟ་ནུབ་་
ཏུ་རྒྱུག་པ་དང་འདྲ་ཞིང་། ཐོས་བསམ་མ་བྱས་པར་ཉམས་ལེན་གང་བྱེད་ཀྱང་
མི་ཤེས་པས་སོ། །གཞན་ཡང་རྩ་ཤེས་ལྟ་བུའི་གཏན་ལ་འབེབས་ཚུལ་སྐབས་
( ༤ན) དང་པོ་གསུམ་དུ་བཞག་ནས་སྐབས་ཕྱི་མ་གསུམ་དུ་ལམ་རིམ་འབའ་་་་་
ཞིག་བསྟན་ན་སོ་སོར་སྤྱོད་རིགས་ན་ཡང་། དེ་ལྟ་བུའི་རྣམ་གཞག་སོ་སོར་
- 108-

མངོན་པར་རྟོགས་པ་བརྒྱད་དོན་བདུན་ཅུ་དང་བཅས་པའི་འགྲེལ་པ་ཉམས་སུ་ལེན་ཚུལ།
ངེས་པ་འདི་ལ་མེད་དེ། དང་པོ་གསུམ་དུ་ཡང་ལམ་རིམ་འབའ་ཞིག་བསྟན་
པས་སོ། །ངེས་པར་ཐོས་བསམ་དང་། ཉམས་ལེན་གྱི་གཞུང་སོ་སོར་སྤྱོད་ན་གོ་
ལྡོག་སྟེ་སྨྲས་ན་ཉེས་པ་ཅི་ཞིག་ཡོད། དེ་ནི་མི་རིགས་ཏེ། ཐམས་ཅད་མཁྱེན་པ་
ཉིད་གསུམ་ཡོངས་སུ་ཤེས་པ་ནི་དབང་དུ་བྱ་བའི་ཕྱིར་ཡང་། ཞེས་སོགས་ཐོས་
བསམ་གྱི་ཤེས་པ་དེ་དབང་ཐོབ་ཕྱིར་དུ་སྦྱོར་བས་བསྒོམ་པར་བཤད་པས་སོ་་་
ཞེ་ན། མིན་ཏེ་ཀུན་མཁྱེན་གསུམ་མངོན་སུམ་དུ་ཤེས་པ་ལ་དབང་ཐོབ་ཕྱིར་དུ་
སྒོམ་དགོས་ལ། དེ་ལ་ཡང་ཐོས་བསམ་སྔོན་དུ་འགྲོ་དགོས་པས་སྐབས་དང་པོ་
གསུམ་མཁྱེན་པ་མངོན་དུ་གྱུར་པའི་སྐབས་ཡིན་ལ་སྐབས་ཕྱི་མ་རྣམས་ཐོས་་་་
བསམ་གྱི་སྐབས་ཡིན་པས་སོ། །ཞེས་སྨྲ་ན་ཡང་ཁྱད་པར་དབྱེ་དཀའོ། །དེས་ན་
སྐབས་བརྒྱད་ཀ་ལ་ཐོས་བསམ་ཡང་བྱེད་ལ་ཉམས་ལེན་ཀྱང་བྱེད་པས་ཐོས་་་་
བསམ་དང་ཉམས་ལེན་གྱི་གཞུང་སོ་སོར་འབྱེད་པ་བཞག་དཀའ་ཞིང་།
ཉམས་ལེན་ཉིད་ལ་ཐོས་བསམ་གྱི་སྐབས་དང་སྒོམ་བྱུང་གི་སྐབས་གཉིས་སུ་་་་
བྱས་ནས་སྒོམ་བྱུང་གི་སྐབས་ལ་ཉམས་ལེན་གྱི་སྐབས་ཞེས་སྤྱི་མིང་བྱེ་བྲག་ལ་་
འདོགས་ན་ནི། གཞུང་གི་སྐབས་སོ་སོར་འབྱེད་ན་ཡང་ཉེས་པ་མེད་དོ། །དེ་
ཡང་འདི་ལྟར་སྤྱིར་དོན་གཅིག་ལ་སྒྲོ་འདོགས་ཆོད་པའི་དེ་མ་ཐག་སྒོམ་བྱུང་་་
དུ་འགྱུར་བ་མི་སྲིད་པས་སྒྲོ་འདོགས་ཆོད་རྗེས་སུ་ཡུན་རིང་པོར་ཐོས་པ་དང་།
བསམ་( ༤༠) པས་ཉམས་སུ་ལེན་དགོས་ལ་དེ་བཞིན་དུ་སྐབས་བརྒྱད་ཀ་
ལའང་གོ་ཡུལ་གྱི་སྒྲོ་འདོགས་ཆོད་ཟིན་པའི་གང་ཟག་གཅིག་གིས་ཉམས་སུ་་་་
ལེན་པ་ན་སྐབས་དང་པོ་གསུམ་དང་རྣམ་པ་ནས་མཚན་ཉིད་ཀྱི་བར་ནི་ཐོས་་
བསམ་གྱི་སྒོ་ནས་ཉམས་སུ་ལེན་པའི་སྐབས་གཙོ་ཆེ་ལ། དེ་ཡང་སོ་སོ་བ་དང་
བསྡུས་པའི་དབང་དུ་བྱས་ནས་རིམ་པ་བཞིན་ནོ། །དེ་སུས་ཉམས་སུ་ལེན་སྙམ་
ན་རྒྱན་གྱི་ཆེད་དུ་བྱ་བའི་གདུལ་བྱ་སྟོན་པ་ནི། མཚན་མེད་རབ་ཏུ་སྦྱིན་ལ་
སོགས། །ཞེས་པའི་གཞུང་ངོ་། །དྲོ་བ་རྣམས་ཀྱི་དམིགས་པ་འདིར། །ཞེས་པ་
-109-

རྒྱལ་ཚབ་རྗེའི་གསུང་འབུམ། ༼༽
མན་ཆད་སྒོམ་བྱུང་གི་སྐབས་སོ། །ད་ནི་དེ་དག་གི་འགྲེལ་རྣམ་པར་བཞག་
པར་བྱ་སྟེ་དེ་ཡང་ཡེ་ཤེས་སྡེ་ཚན་ཉེར་གཅིག་ཏུ་མ་འདུས་པའི་མངོན་རྟོགས་་
ཀྱི་རིགས་མེད་ཅིང་། རིགས་དེ་ཉིད་མངོན་པར་རྟོགས་པ་བརྒྱད་དང་བསྡུས་
ན་དངོས་དང་བརྟགས་པ་ཅི་རིགས་པའི་སྒོ་ནས་མཁྱེན་པ་གསུམ་དུ་འདུས་་་་
ལ། དེ་ལ་རེ་ཤིག་བརྒྱད་དུ་ཕྱེ་ན་རྣམ་པ་ཐམས་ཅད་མཁྱེན་པ་ཉིད་ནི་རྒྱུས་
འབྲས་བུ་མཚོན་པའམ། ཡུལ་གྱིས་ཡུལ་ཅན་མཚོན་པའི་དབང་དུ་བྱས་ནས་
ཆོས་བཅུས་མཚོན་ཏེ་བསྟན་ལ། དེ་ཡང་ལམ་གསུམ་ཤེས་པ་མེད་ན་མི་འབྱུང་

བས་དེའི་རྗེས་ལ་ལམ་ཤེས་བསྟན།
དེ་ཡང་གཞི་ཤེས་ལེགས་པར་ཤེས་པ་
མེད་ན་མི་འབྱུང་བས་དེའི་རྗེས་ལ་གཞི་ཤེས་བསྟན་ཏོ། །དེའི་རྗེས་ལ་མཁྱེན་
པ་གསུམ་གྱི་རྣམ་པ་ཇི་སྙེད་ཡོད་པ་རྫོགས་པར་རྟོགས་པར་བྱེད་པས་རྣམ་་་་་་
རྫོགས་སྦྱོར་བ་བསྟན། དེའི་རྗེས་ལ་དེ་འཕེལ་ནས་རབ་ཏུ་གྱུར་པ་རྩེ་མོའི་སྦྱོར་
བ་བསྟན་ཏེ། དེ་ཡང་རྣམ་པ་རྐྱང་པ་བསྒོམས་པས་འཕེལ་བ་མིན་གྱི། སྐབས་
དང་པོའི་སེམས་བསྐྱེད་སོགས་དང་། གཉིས་( ༥ན) པའི་ང་རྒྱལ་བཅོམ་པ་
སོགས་དང་བཅས་ཏེ་བསྒོམས་པས་འཕེལ་བ་ཡིན། དེ་ཡང་རྟགས་ལ་སོགས་
པ་ངེས་འབྱེད་ཆ་བཞི་ལ་རིམ་པ་བཞིན་དུ་སྦྱར་ཡང་བཞི་ཀ་བཞི་ཀར་འགལ་་
བ་མེད། མངོན་པར་རྟོགས་པ་བར་ཆད་མེད་རྩེའི་སྐབས་སུ་གསུངས་པ་ཡང་
དེའི་
ལས་དང་པོ་པའི་སྐབས་ཉིད་ནས་བསལ་ཅི་ནུས་སུ་བྱེད་དགོས་པ་ཡིན།
རྗེས་སུ་བསྟན་པ་ཐོབ་པ་དོན་དུ་བསྒོམ་པ་མཐར་གྱིས་པ་བསྟན་ལ། དེའི་
རྗེས་སུ་དེའི་སྒོམ་ཚུལ་མཐར་ཐུག་པ་སྐད་ཅིག་མ་བསྟན་ནས་དེའི་འབྲས་བུ་་་
ཆོས་ཀྱི་སྐུ་བསྟན་ནོ། །དེ་ཡང་ཐོག་མར་རྗེ་བཙུན་གྱིས་དོན་མཐའ་དག་སྡུད་
བྱེད་ཀྱི་མཁྱེན་པ་གསུམ་གྱི་སྒོ་ནས་ཡུམ་ལ་བསྟོད་ཕྱག་མཛད་ལ། དངོས་
སུ་འཕགས་པ་མཐའ་དག་གི་ཡུམ་གཉིས་མེད་ཀྱི་ཤེར་ཕྱིན་ཉིད་ལ་བསྟོད་པ་་་
མཛད་དེ། བསྡུས་དོན་དང་བརྗོད་བྱའི་རྩོད་སྤོང་མཇུག་སྡུད་ཀྱི་གཞུང་རྣམས་
-110-

མངོན་པར་རྟོགས་པ་བརྒྱད་དོན་བདུན་ཅུ་དང་བཅས་པའི་འགྲེལ་པ་ཉམས་སུ་ལེན་ཚུལ།
ཀྱིས་གསལ་བར་གསུངས་པའི་ཕྱིར། རྩོད་སྤོང་གི་སྐབས་སུ་ཕལ་ཆེ་བས་གཞི་
གཉེན་རྣམ་པ་གང་རུང་རེ་རེ་ཁོ་ན་སྡུད་པའི་རྩོད་པ་བཀོད་ནས་དེའི་ལན་་་་་
མཛད་པས་རྩོད་ལན་ཡོངས་སུ་རྫོགས་པར་སེམས་པ་མི་རིགས་ཏེ། རེ་རེ་ཁོ་ན་
སྡུད་དམ་གསུམ་ག་སྡུད། །ཅེས་པའི་རྩོད་པ་ངེས་པར་གནས་ཏེ། གཞན་དུ་ན་
མཐའ་མ་ཆོད་པའི་རྩོད་པ་བཀོད་ནས་མཐའ་མ་ཆོད་པའི་ལན་མཛད་པ་སྨྲ་་་
བ་པོའི་ཤེས་རབ་ཡོངས་སུ་མ་རྫོགས་པར་འགྱུར་བའི་ཕྱིར།
མཁྱེན་གསུམ་
བརྗོད་བྱར་བྱས་པའི་བསྟན་བཅོས་རྩོམ་ཞེས་ཤུགས་ལ་དམ་བཅས་པར་གོ་་་་་
ནས་རྩོད་ཅེས་པའང་མི་རིགས་ཏེ། དེ་ལྟར་ན་རེ་རེ་ཁོ་ན་སྡུད་དམ་( ༥༠) སྙམ་
པའི་དོགས་པ་འཇུག་པའི་སྐབས་མེད་པའི་ཕྱིར། བསྟན་བཅོས་སྤྱིའི་བརྗོད་བྱ་
དང་མཐུན་པར་མཆོད་བསྟོད་བྱེད་པའི་ངེས་པ་མེད་པས་ཤུགས་ལ་དེ་ལྟར་་་་
དམ་བཅས་པ་ཡང་སྒྲུབ་མི་ནུས་སོ། །ཁ་ཅིག་ན་རེ། རེ་རེ་སྡུད་པ་ལ་གསུམ་
གའི་སྒོ་ནས་ལན་འདེབས་ལ། དེ་ལྟ་ན་བསྟན་བཅོས་ཀྱི་ལུས་གསུམ་དུ་ཐལ་ལོ་
ཞེས་པའི་རྩོད་པ་ཁོ་ན་གནས་པས་དེའི་ལན་དུ་གང་ཟག་གཅིག་གི་འཚང་རྒྱ་་
བའི་ཆ་རྐྱེན་དུ་བྱེད་པས་སྐྱོན་མེད་ཅེས་ལན་འདེབས་ལ། འོ་ན་ཡེ་ཤེས་སུ་
གསུམ་ག་ཡང་གང་ཟག་གཅིག་གི་མངོན་རྟོགས་སུ་འགྱུར་རོ་ཞེ་ན།
དེའི་ལན་
ད་འདི་ཝར་རྒྱལ་བའི་ཡུམ་བར་མ་ལ་
དུ་འདི་ལྟར་རྒྱལ་བའི་ཡུམ་བར་མ་ལས་ཞེས་སོགས་བཀོད་པ་ཡིན་ནོ། །ཞེས་
གསུངས་པ་ཡང་འཐད་པར་མི་མངོན་ཏེ། དགོས་པའི་གཙོ་བོ་གསུམ་ག་
བརྗོད་བྱར་སྡུད་པ་ལ་སྤང་དགོས་པར་སྣང་བས་དེ་ཉིད་ཀྱི་རྩོད་པ་དངོས་སུ་་
མ་བཀོད་པར་མཐའ་དཔྱོད